**Училищна Телерик Академия отвори приема за безплатната си ИТ школа за ученици в Мадан**

*Кандидатстването става онлайн до 11 октомври и не изисква предишни познания в областта*

**Мадан, 1 септември 2020 г.** - [Училищна Телерик Академия](https://www.telerikacademy.com/school?utm_medium=pr&amp;utm_source=pr&amp;utm_campaign=school-all) - най-мащабната безплатна ИТ инициатива за ученици от 1-ви до 12-ти клас, обяви днес, че стартира приема за учебната 2020- 2021 година в 110 школи в 33 града в България. Деца в 4-7 клас ще имат възможност да се обучават в безплатна школа по дигитални науки в Мадан. Кандидатстването е отворено онлайн през [сайта на Училищна Телерик Академия](https://www.telerikacademy.com/school?utm_medium=pr&amp;utm_source=pr&amp;utm_campaign=school-all) до 11 октомври и не изисква предишни ИТ познания.

Обучението стартира в началото на ноември и ще се провежда до юли 2021 г., а форматът (онлайн или присъствен) ще бъде съобразен с препоръките на здравните органи. Програмата е с продължителност 100 учебни часа и в Мадан се реализира със съдействието на Областен управител на област Смолян - Недялко Славов, РУО Смолян и с подкрепата на СУ „Отец Паисий“.

„За да растат подготвени в контекста на съвременния технологичен свят, учениците трябва да усвоят ключови дигитални умения, които ще ги направят успешни сега и за в бъдеще. Пандемията и преминаването на цялата образователна система онлайн през изминалата учебна година само ускориха тази тенденция. Затова сега разширяваме значително мащаба на Училищна Телерик Академия – ще присъстваме за първи път в 33 града, обхващайки 75% от областите в България. Така целим да осигурим достъп на все повече деца от различни населени места до безплатно, модерно ИТ обучение“, коментира Петър Шарков, изпълнителен директор на Училищна Телерик Академия.

# Обучение за 4-7 клас

Интерактивната програма, предоставена на разбираем за децата език, развива логическото мислене, креативността и дигиталните им умения.

- „Дигитални науки“, където разбират какво стои зад новите технологии и как да ги управляват.

Повече информация за програмата и приемът в нея може да получите по време на [безплатния](https://www.facebook.com/events/2725198144472806/)

 [уебинар](https://www.facebook.com/events/2725198144472806/) на Училищна Телерик Академия на 10 септември от 18:30 ч.

# Кандидатстване и входен изпит

От кандидатите не се изискват предварителни познания по програмиране. Необходимо е да кандидатстват през [сайта](https://www.telerikacademy.com/school?utm_medium=pr&amp;utm_source=pr&amp;utm_campaign=school-all) и да се явят на входен изпит онлайн до 11 октомври. Изпитът включва 30 логически задачи под формата на тест и е с продължителност 45 мин.

# Подготовка за професиите на бъдещето

Интерактивните обучения на Училищна Телерик Академия развиват логическото мислене и креативността на учениците, техните умения за решаване на проблеми и дигитални компетенции. Придобитите познанията са полезни за всички сфери на развитие и професии, включително и в един от най-перспективните сектори у нас - ИТ. След успешно завършване учениците получават сертификат от Училищна Телерик Академия, а през следващата учебна година могат да продължат обучението си в по-високо ниво или друга нейна програма.

Повече информация за програмите може да бъде намерена на [сайта на Училищна Телерик](https://telerikacademy.com/school)

 [Академия](https://telerikacademy.com/school).

# # #

**За допълнителна информация:** [telerikacademy.com/school](https://www.telerikacademy.com/school) или във Facebook [facebook.com/TelerikAcademySchool.](https://www.facebook.com/TelerikAcademySchool)

**За Училищна Телерик Академия**

 [Училищна Телерик Академия](http://telerikacademy.com/school) е най-мащабната безплатна ИТ инициатива за ученици от 1-ви до 12- ти клас в България. Нейната мисия е да подготвя следващите поколения за професиите на дигиталното бъдеще с интерактивни програми, достъпни за всички ученици.

От създаването ѝ през 2010 г. до днес, тя е обучила над 12 000 деца и младежи на възраст между 7 и 18 г. на програмиране и дигитални науки. Като въоръжава учениците с ключовите дигитални умения и развива тяхното логическо и креативно мислене, Училищна Телерик Академия им помага да се трансформират от консуматори на технологиите в техни създатели, търсени професионалисти и дигитални лидери.

Програмите се организират от Фондация „Телерик Академия“ и се провеждат с подкрепата на

 [Фондация „Америка за България“](https://www.us4bg.org/?hl=bg), индивидуални и корпоративни дарители и в партньорство с местни организации, бизнеси и институции, осигуряващи зали за обученията. Научете повече на [telerikacademy.com/school](http://telerikacademy.com/school).

**За контакт, Училищна Телерик Академия**

Мадлен Димитрова Маркетинг сътрудник М: + 359 888 779 935

Е: madlen@telerikacademy.com

Ина Добрилова

Директор „Маркетинг и ПР“ E: ina@telerikacademy.com